Samkvæmt heimildum Hagstofu Íslands var meðalaldur Íslendinga árið 1999 34,6 ár . Ef við lítum enn lengra aftur í tímann þá kemur til dæmis í ljós að um aldamótin 1900 var meðalaldurinn 28,1 ár og árið 1850 var hann 27,8 ár . Ef litið er til annarra þjóða þá virðist ljóst að Íslendingar eru frekar ungir miðað við þróuðu þjóðirnar á Vesturlöndum , vegna þess að fæðingartala er hér enn nokkru hærri en þar . Hins vegar er meðalaldur í mörgum þróunarlöndum mun lægri , enda meðalævi styttri þar vegna lakari lífskjara .